Diari Oficial de la Generalitat Valenciana


Sumari del DOGV 4518, del 10-06-2003 (2003/6572)

Informació pública de l'aprovació de la modificació del projecte d'urbanització del sector D (Separata 4).
----------------------------------------------------------------------------------------------------------

### Dades del document

Número de DOGV
:   4518

Data del DOGV
:   10-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6572


Organisme emissor
:   Ajuntament de Xirivella

Tipus de document
:   Anunci

Informació pública de l'aprovació de la modificació del projecte d'urbanització del sector D (Separata 4). [2003/S6572]
  
Per Decret d'Alcaldia número 530 de 14 d'abril de 2003, es va aprovar la modificació del projecte d'urbanització del sector D (Separata núm. 4), en els següents termes que deriven de la part dispositiva de tal resolució:
  
Primer. Aprovar la modificació del projecte d'urbanització del sector D (Separata 4) de Xirivella, formulada per l'agent urbanitzador i redactada per l'enginyer de Camins Marco A. Cuenca Ruíz.
  
Segon. Estimar les al·legacions efectuades en relació amb el moment procedent per a la prestació de la garantia, i declarar que no resulta procedent l'exigència de l'esmentat aval en els termes efectuats en la comunicació de l'urbanitzador (als 10 dies comptadors des de la recepció de la carta), sinó que aquella s'haurà d'aportar en el termini dels 10 dies que es comptaran a partir del dia següent de la notificació de la resolució que aprova el projecte d'urbanització, termini en el qual podran, a més a més, formular l'opció corresponent a la manera de retribució a l'agent urbanitzador.
  
Tercer. Estimar les al·legacions que es referixen a la possibilitat de presentar qualsevol tipus de garantia - real o financera ?, sempre que la mateixa permeta assegurar el desemborsament de la retribució de forma prèvia a l'exercici de qualsevol accions contra la liquidació, i queda la qüestió relativa a quina siga la manera de garantia i els termes en què siga formalitzada la mateixa amb la llibertat de pactes entre l'urbanitzador i els propietaris en mèrit i de conformitat amb el que s'ha exposat.
  
Quart. Desestimar la resta de les al·legacions sense perjuí que, si s'escau, puguen reproduir-se en el procediment que s'haja d'introduir per a l'aprovació del projecte de reparcel·lació.
  
Cinqué. Notificar la resolució que s'adopte als interessats en el procediment, amb indicació dels recursos que procedisquen altres prevencions legals, i s'indicarà expressament als propietaris de terrenys afectats per l'actuació, que en el termini de 10 dies següent a la notificació de la present resolució, i per al cas de no haver-ho fet ja amb anterioritat, hauran d'expressar davant l'agent urbanitzador mitjançant document públic la modalitat de retribució dels costos d'urbanització per la qual opten, pagament en metàl·lic o pagament en terrenys. En el cas que no s'efectue esta manifestació en el termini indicat s'entendrà que s'opta per la modalitat de pagament en terrenys de la manera inicialment prevista en el programa.
  
Sisé. Ordenar la publicació de la resolució que s'adopte en el Diari Oficial de la Generalitat Valenciana de conformitat amb el que establix l'article 34 de la Llei Reguladora de l'Activitat Urbanística.